NAČRT OCENJEVANJA ZNANJA PRI PREDMETU

**ANGLEŠČINA**

**SPLOŠNO:**

Učitelji angleščine si bomo od januarja do konca puka prizadevali ocene pridobiti v terminih, ki smo jih določili v začetku šolskega leta. Ocen, ki jih do januarja iz objektivnih razlogov nismo pridobili na daljavo, učitelju ni treba pridobiti naknadno.

Pri ocenjevanju bomo uporabljali orodja exam.net, Google Meet in Google Classroom, e-mail.

Učitelji bodo ocenjevanje izvajali v skladu z obstoječimi pravilniki o ocenjevanju znanja.

Učiteljem v času šole na daljavo ni treba pridobiti ocen vseh vrst ocen.

**OBLIKE IN NAČINI OCENJEVANJA, ŠTEVILO OCEN:**

Vsak dijak mora med šolskim letom pridobiti **vsaj 4 ocene** na naslednje možne načine:

- slovnično-besediščni test (ki ga praviloma ne izvajamo na daljavo)

- naloge esejskega tipa (npr. spis, esej, pismo ipd.)

- slušno razumevanje in/ali bralno razumevanje

- ustno sporočanje

- ocena iz kreditnih točk

Nekateri dijaki v šolskem letu smejo pridobiti **več kot 4 ocene**, saj so že v času šolanja v živo morda pridobili nekaj ocen.

Izjemoma lahko dijak zaradi objektivnih razlogov pridobi tudi **manj ocen**.

Natančno število ocen bo zapisal vsak učitelj v svojem letnem načrtu.

Dijak sme pridobiti le **po eno ustno oceno** in **po eno oceno iz kreditnih točk**.

Vse pridobljene ocene so **enakovredne**.

Vsakršno ocenjevanje (z izjemo kratkih ocenjevanj za kreditne točke) se dijakom napove vnaprej.

Slovnično-besediščnih testov praviloma ne izvajamo na daljavo.

S pomočjo exam.net je na daljavo možno izvesti ocenjevanje nalog esejskega tipa. Protokol takšnega ocenjevanja znanja bodo dijaki dobili od dotičnega učitelja. Učiteljeva navodila bodo usklajena znotraj strokovnega aktiva in hkrati z navodili šole. Protokol minimalno posega v zasebnost dijaka - med pisanjem dijak prikaze sebe in svoj delovni prostor - mizo, računalnik…).

Kjer dijaki niso pridobili še nobene pisne ocene, lahko po učiteljevi presoji manjkajočo oceno pridobijo na enega izmed ostalih možnih načinov ocenjevanja.

**IZBOLJŠEVANJE IN ZAKLJUČEVANJE OCEN:**

Vsak dijak ima pred zaključkom ocenjevalnega obdobja **možnost izboljševati eno** oceno.

O načinu izboljševanja ocene se dijaki dogovori z dotičnim učiteljem.

Dijak bo ob zaključku ocenjevalnega obdobja **ocenjen s pozitivno oceno**, če je povprečje vseh ocen višje kot 1,5 pri čemer ima vsaj eno pisno nalogo (esej, slovnica/besedišče) ocenjeno s pozitivno oceno.

Dijak bo ob koncu obdobja **negativen**, če bo povprečje vseh ocen ob koncu obdobja nižje od 1,5. Dijak bo v tem primeru popravljal eno pisno nalogo, pri kateri je bil ocenjen z negativno oceno. Katere vrste pisno nalogo bo dijak popravljal, bo določil učitelj. Upoštevalo se bo povprečje predhodne negativne ocene in na novo pridobljene ocene. Nato se bo izračunalo novo povprečje vseh ocen. Ocena se bo zaključila v skladu z veljavnim pravilnikom o ocenjevanju znanja.

Dijak je ob koncu šolskega leta praviloma **neocenjen**, če mu bo manjkala več kot ena od vseh načrtovanih pridobljenih ocen.

Dijaka učitelj ocenjuje v skladu z obstoječimi kriteriji, objavljenimi v Skupnih izhodiščih preverjanja in ocenjevanja znanja pri predmetu angleščina. Po istih kriterijih se dijaku določi končna ocena pri predmetu angleščina.

Za aktiv anglistov zapisala Maribor, 3.12.2020

Nina Orešković